Heroic Hearts

Heroic Hearts is in blomlêzing yn 'e foarm fan in ferhalebondel, gearstald troch de Amerikaanske redakteuren en skriuwers Jim Butcher en Kerrie L. Hughes. De titel betsjut letterlik "Heldhaftige Herten". It boek omfettet 12 koarte ferhalen fan it fantasysjenre oer lju dêr't men net fan ferwachtsje soe dat se heldhaftich binne (mar dat binne se dochs). De ferhalen binne skreaun troch foaroansteande auteurs as Anne Bishop, Patricia Briggs, Charlaine Harris en Butcher sels. 

Alle ferhalen út Heroic Hearts waarden yn dizze bondel foar it earst publisearre, hoewol't se wierskynlik letter troch de respektivelike skriuwers op 'e nij útjûn wurde sille yn eigen ferhalebondels. Heroic Hearts waard yn 2022 publisearre troch de New Yorkske útjouwerij Ace Books en opdroegen oan 'e yn novimber 2020 oan kanker ferstoarne skriuwster Rachel Caine.

Ferhalen
 Jim Butcher, Little Things (ûnderdiel fan The Dresden Files)
 Anne Bishop, The Dark Ship (ûnderdiel fan The Others)
 Kelley Armstrong, Comfort Zone 
 Annie Bellet, Train to Last Hope 
 Kevin Hearne, Fire Hazard 
 R.R. Virdi, Grave Gambles 
 Chloe Neill, Silverspell 
 Kerrie L. Hughes, Troll Life 
 Charlaine Harris, The Return of the Mage 
 Nancy Holder, The Vampires Karamazov 
 Jennifer Brozek, The Necessity of Pragmatic Magic
 Patricia Briggs, Dating Terrors (ûnderdiel fan Alpha and Omega)

Kategory:Literêr wurk fan Jim Butcher
Kategory:Fantasyferhalebondel
Kategory:Ingelsktalige ferhalebondel
Kategory:Ferhalebondel út 2022